Document ID: 31996R0830

KOMISSION ASETUS (EY) N:o 830/96,
annettu 6 päivänä toukokuuta 1996,
vasikanlihan yksityisen varastoinnin tuen myöntämistä koskevista erityissäännöksistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna komission asetuksella (EY) N:o 2417/95 (2), ja erityisesti sen 8 artiklan 2 kohdan ja 22 a artiklan 3 kohdan,
sekä katsoo, että
hiljattain julki tulleet tiedot BSE-taudin siirtymisvaarasta ihmiseen ovat aiheuttaneet syvää huolta kuluttajien parissa; kuluttajien luottamuksen katoaminen on johtanut äkilliseen vasikanlihan kulutuksen vähenemiseen, mikä on vaikuttanut yhteisön vasikanlihamarkkinoihin erityisen paljon; seurauksena oleva uhka markkinoiden häiriintymisestä vaatii kiireellisiä tukitoimenpiteitä; näissä olosuhteissa yksityisen varastoinnin tuen myöntäminen on tarpeen,
naudanliha-alan yksityisen varastoinnin tukien myöntämistä koskevat yleiset ja yksityiskohtaiset säännöt vahvistetaan vastaavasti neuvoston asetuksessa (ETY) N:o 989/68 (3), sellaisena kuin se on muutettuna asetuksella (ETY) N:o 428/77 (4), ja komission asetuksessa (ETY) N:o 3445/90 (5), sellaisena kuin se on viimeksi muutettuna asetuksella (EY) N:o 3533/93 (6), tämän vuoksi on vahvistettava tietylle vähimmäisvarastointiajalle myönnettävän tuen määrän lisäksi myös lisättävät määrät, jos kyseinen ajanjakso pitenee;
tämän toimenpiteen kiireellisyys huomioon ottaen tuen määrä on vahvistettava etukäteen; tuen määrää vahvistettaessa on erityisesti otettava huomioon vasikanlihan korkea arvo ja jäädyttämisestä johtuva arvon lasku,
vähimmäismäärät on vahvistettava,
vakuus on vahvistettava tasolle, joka velvoittaa varastoijan täyttämän hänelle kuuluvat velvollisuudet,
asetuksen (ETY) N:o 3445/90 2 artiklan 2 kohtaa ei sovelleta kyseisten eläinten tyypin vuoksi; samasta syystä ei sovelleta 2 artiklan 3 kohdassa säädettyä kolmen kuukauden ajanjaksoa eikä saman asetuksen 5 artiklan 4 kohdan säännöksiä,
yksityistä varastointia koskevien järjestelyjen kaupan pitämisen vaikutuksen lisäämiseksi varastoonpanoon käytettävän ajan on oltava mahdollisimman lyhyt ja tuen ennakkomaksun maksaminen on mahdollistettava vähimmäisvarastointiajan jälkeen,
asetuksen (ETY) N:o 3445/90 4 artiklan 5 kohdassa ja 9 artiklan 4 kohdassa säädettyjä toimenpiteitä ei sovelleta kaikkien tuotteiden samanarvoisen kohtelun varmistamiseksi tuotteiden määränpäähän katsomatta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Yksityisen varastoinnin tukea koskevia hakemuksia voidaan jättää asetuksen (ETY) N:o 3445/90 ja tämän asetuksen säännösten mukaisesti 13 päivästä toukokuuta 1996 12 päivään heinäkuuta 1996 kestävällä ajanjaksolla.
2. Ainoastaan nautaeläinten tuoreille tai jäähdytetyille puoliruhoille, joista kukin painaa enintään 90 kilogrammaa päivänä, jona ne tulevat interventioelimen valvontaan, voidaan myöntää yksityisen varastoinnin tukea.
Puoliruhot määritellään komission asetuksen (ETY) N:o 2456/93 (7) liitteen V 2 kohdan b alakohdassa tarkoitetun kuvauksen mukaisesti.
3. Sopimukseen asetuksen (ETY) N:o 3445/90 3 artiklan 1 kohdan d alakohdan mukaisesti sisällytettävä varastointiaika on kaksi kuukautta; sopimuksen toimijan on mahdollista pyynnöstään pidentää varastointiaika korkeintaan viiteen kuukauteen.
4. Kahden kuukauden varastointiajan tuen määrä on 147 ecua 100 kilogrammalta teuraspainoa. Jos tätä ajanjaksoa pidennetään 3 kohdan mukaisesti, tuen määrää nostetaan 0,14 ecun päivittäisellä lisäyksellä 100 kilogrammalta.
5. Asetuksen (ETY) N:o 3445/90 6 artiklan 5 kohdasta poiketen ennakkomaksu voidaan suorittaa kahden kuukauden varastoinnin jälkeen.
2 artikla
Asetuksen (ETY) N:o 3445/90 3 artiklan 2 kohdassa tarkoitettu vakuus on 30 ecua 100 kilogrammalta.
3 artikla
1. Vähimmäismäärä sopimusta kohden on 10 tonnia.
2. Asetuksen (ETY) N:o 3445/90 4 artiklan 1 kohdasta poiketen varastoonpanotoimet on saatettava päätökseen viimeistään 14 päivän kuluessa sopimuksen tekemisestä.
4 artikla
1. Asetuksen (ETY) N:o 3445/90 2 artiklan 2 kohtaa, 4 artiklan 5 kohtaa, 6 artiklan 4 kohtaa ja 9 artiklan 4 kohtaa ei sovelleta.
2. Asetuksen (ETY) N:o 3445/90 2 artiklan 3 kohdassa tarkoitettua kolmen kuukauden vähimmäisaikaa ei sovelleta.
5 artikla
Jäsenvaltioiden 15 artiklan 2 asetuksen (ETY) N:o 3445/90 kohdan mukaiset tiedonannot komissiolle toimitetaan telekopiona toiseen seuraavista numeroista:
- (32 2) 295 36 13
- (32 2) 296 60 27.
6 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä toukokuuta 1996.

Labels: 17
19
5
3
6